舉個例說明，想像一位遊戲製作師想寫一個遊戲程式，佢想喺隻遊戲入面俾玩家靠撳掣嚟控制主角鬱（呢樣係好多遊戲都會用到嘅功能）於是（簡化講）佢就下載咗個程式，個程式能夠做到攞「玩家撳咗嘅掣」做 input，並且俾出「令遊戲嘅主角鬱」做 output，而跟住呢位遊戲製作師就唔理個程式係點運作嘅，當個程式係個黑盒噉攞嚟用，淨係在意個程式嘅 input 同 output 關係（重要嘅部份）達得到佢想要嘅效果－即係將個程式內部啲演算法忽略咗。